b'\n_START_ARTICLE_\nCasa es de Abella\n_START_SECTION_\nDescripci\xc3\xb3\n_START_PARAGRAPH_\n\xc3\x87o des d\'Abelha conserva a la fa\xc3\xa7ana diversos elements encastats. A l\'angle superior dret hi ha quatre carreus formant una finestra amb llinda monol\xc3\xadtica que duu en el centre tres arquets semicirculars convergents, tallats a bisell; duu tamb\xc3\xa9 una inscripci\xc3\xb3 que sembla moderna: +S. ROCHE. Una altra pedra encastada damunt la porta, presenta en relleu una flor inscrita dins un cercle. M\xc3\xa9s coneguda \xc3\xa9s la inscripci\xc3\xb3 que es creu procedent de Cast\xc3\xa8l-leon situada damunt la finestra esquerra. Finalment, a la cantonada oposada de la casa, un bloc de pedra presenta una inscripci\xc3\xb3 molt erosionada: IN-LA--_NEWLINE_Roseta sexifolia inscrita en un cercle. El dibuix dels p\xc3\xa8tals \xc3\xa9s molt esquem\xc3\xa0tic. El material emprat \xc3\xa9s marbre blanc de Saint-Beat de molt bona q\xc3\xbcalitat. La pe\xc3\xa7a orientada a l\'oest es troba incrustada a la fa\xc3\xa7ana de la casa._NEWLINE_Hiesta orientada a l\'oest, que trobem en la fa\xc3\xa7ana de la casa es de Abella com a element reaprofitat i de decoraci\xc3\xb3. El marc est\xc3\xa0 format per quatre pedres. L\'obertura que deixen \xc3\xa9s de forma rectangular i estreta. La llinda superior est\xc3\xa0 treballada i presenta tres arcs rebaixats de mig punt. En el centre, damunt els arcs, treobem esculpit un ram d\'olivera. A un extrem hi ha la data de 1781 i en un altre el nom de: S. ROCHER._NEWLINE_Llegenda esculpida en pedra, orientada a l\'oest amb la seg\xc3\xbcent inscripci\xc3\xb3:_NEWLINE_ESTA.OBRA.MANDO.HAZER.EL MUY ILL-e SENOR CA/_NEWLINE_PITAN.MIGUEL.FERRER.SENDO.CASTELLA (...) R/_NEWLINE_TIFICO.ESTE.CASTILLO.Y.LE.PUSO.ARTILLERIA/_NEWLINE_(.) RMO.L\xc2\xaa.PNTE.VAL.DE.ARCABUZES.EN EL ANO 158 (.)/_NEWLINE_La inscripci\xc3\xb3 es troba a la fa\xc3\xa7ana de la casa \xc3\xa9s de Abella, damunt d\'una finestra de la planta baixa. Avu\xc3\xad dia s\'ha realitzat una remodelaci\xc3\xb3 de la casa per a fer apartaments.\n_START_SECTION_\nHist\xc3\xb2ria\n_START_PARAGRAPH_\nLa ve\xc3\xafna esgl\xc3\xa9sia parroquial de Beg\xc3\xb2s est\xc3\xa0 dedicada a sant Roc. Quant a la inscripci\xc3\xb3 de Cast\xc3\xa8l-leon, se\'n fa ress\xc3\xb2 per primera vegada J. Soler (1906) el qual identifica la casa amb \xc3\x87o de Torm\xc3\xb2._NEWLINE_Respecte a la roseta sextifoli cal dir que aquest motiu decoratiu vegetal \xc3\xa9s molt freq\xc3\xbcent, de gran antiguitat i llarga perduraci\xc3\xb3 en monuments funeraris. El trobem moltes vegades reaprofitat en les esgl\xc3\xa9sies. Originalment \xc3\xa9s una rosa oberta composta d\'un bot\xc3\xb3 al voltant del qual s\'agrupen les fulles o p\xc3\xa8tals inscrits en un cercle. El dibuix admet una gran varietat de formes i combinacions._NEWLINE_La finestra de casa es de Abella  possiblement correspon a l\'antiga esgl\xc3\xa9sia rom\xc3\xa0nica anterior a l\'actual. La inscripci\xc3\xb3 que hi trobem pot significar Roser. Val a dir que l\'esgl\xc3\xa9sia parroquial d\'Era Mare de Dieu deth Roser fou bastida l\'any 1806 sobre una de m\xc3\xa9s petita._NEWLINE_Una altra possibilitat de l\'origen d\'aquesta finestra \xc3\xa9s que procedeixi de l\'antiga esgl\xc3\xa9sia rom\xc3\xa0nica consagrada a Sant R\xc3\xb2c de Beg\xc3\xb2s._NEWLINE_La inscripci\xc3\xb3 o llegenda trobada procedeix de la fortalesa de Cast\xc3\xa8th Leon, situada en el penyal al NW del poble que domina l\'aiguabarreig del Joue i la Garona. Consta que aquest castell fou bastit inicialment per les hosts del senescal de Tolosa poc despr\xc3\xa9s d\'ocupar l\'Aran el 1283. Fou resid\xc3\xa8ncia dels governadors francesos de la Vall, dels lloctinents del rei de Mallorca durant el segrest (s. XIII-XIV) i dels governadors reials quan retorn\xc3\xa0 a la Corona d\'Arag\xc3\xb3 fins al s. XVII. Jaume II f\xc3\xa9u fer importants treballs de fortificaci\xc3\xb3 al segle XVI. Dos segles despr\xc3\xa9s el 1589 es torn\xc3\xa0 a fortificar de cara a les modernes t\xc3\xa8cniques d\'artilleria essent capit\xc3\xa0 Miguel Ferrer, fet que es constata en la inscripci\xc3\xb3 de la pedra trobada en la casa es de Abella. Cast\xc3\xa8th Leon fou destru\xc3\xaft pels francesos al s. XVIII, actualment es troba totalment desaparegut. Aquesta inscripci\xc3\xb3 fou publicada per en Ramon de Semir i d\'Arquer en el seu llibre: " La Vall d\'Aran. Tur\xc3\xadstica i Documental".'